google/wiki40b huggingface dataset:
राइट टू सिंथेसाइज इंटायर जीनोम

परिचय

2 जून 2016 को 25 वैज्ञानिकों की टीम ने विज्ञान की पत्रिका में ह्यूमन जीनोम प्रोजेक्ट–राइट (एचजीपी–राइट) के तहत शून्य से संपूर्ण मानव जीनोम के संश्लेषण पर अपने प्रस्ताव को प्रकाशित किया।

परियोजना का उद्देश्य

परियोजना का उद्देश्य प्रयोगशाला में डीएनए खंड में इंजीनियरिंग की लागत को कम करना है।
इसके समर्थकों ने इसी स्तर पर एक परियोजना की कल्पना की थी- ह्यूमन जीनोम प्रोजेक्ट-रीड (एचजीपी–रीड), इसके तहत ह्यूमन जीनोम को 2003 में अनुक्रमित किया गया था।

टिप्पणी

मानव का जीनोम प्रत्येक जीव का आनुवंशिक ब्लूप्रिंट होता है जो डीएनए का पूर्ण सेट है। इसमें जीवित रहने और फलने-फूलने के लिए आवश्यक निर्देश होते हैं। मानव जीनोम का अनुक्रमण करने के लिए 30000 जीनों में पैक डीएनए के करीब तीन बिलियन बेस युग्मों से सटीक क्रम को डीकोड करने की आवश्यकता होती है।
जीनोम संश्लेषण अनुवंशिक अभियंत्रिकी उपकरणों का तार्किक विस्तार है जिसका प्रयोग जैव प्रौद्योगिकी उद्योग में 40 से भी अधिक वर्षों से सुरक्षित तरीके से इस्तेमाल किया जा रहा है। इसने महत्वपूर्ण सामाजिक लाभ प्रदान किए हैं और यह जैव प्रौद्योगिकी के क्षेत्र में क्रांति ला सकता है।
हालांकि यह एक दिन बिना जैविक माता-पिता के बच्चे पैदा करने की क्षमता और इस विषय पर हाल ही में हुए बंद कमरे की बैठक की गोपनीयता की वजह से नैतिक चिंताओं को बढ़ाता है।
१७ अगस्त २०१९ काबुल बम धमाका

आक्रमण

आत्मघाती बम विस्फोट लगभग 10:40 बजे अफ़ग़ानिस्तान समय (UTC + 04: 30) में हुआ, शिया हजारा द्वारा भारी आबादी वाले पश्चिमी काबुल क्षेत्र में दुबई सिटी मैरिज हॉल के अंदर।  आत्मघाती हमलावर ने स्टेज के पास शादी के हॉल के पुरुष वर्ग  में विस्फोटकों को विस्फोटित किया, जहां संगीतकार थे,  उस समय शादी समारोह के लिए इमारत के अंदर सैकड़ों लोग मौजूद थे।  
शादी समारोह शुरू होने से कुछ समय पहले विस्फोट हुआ था। उपस्थित लोगों में से अधिकांश जातीय हज़ार थे। दूल्हा और दुल्हन दोनों ही शिया थे,  और दोनों मामूली मजदूर वर्ग के परिवारों से थे, जिसमें दूल्हा दर्जी का काम करता था।  
शुरुवाती दिनों में मरने वालो कि संख्या ६३ लोगों की थी और १८२ लोग घायल थे। जबकि दूल्हा और दुल्हन बच गए, लेकिन दोनों के परिवार के कई सदस्य धमाके के शिकार हुए। मारे गए लोगों में कई बच्चे भी शामिल थे।  हमले के बाद के दिनों में  और लोगों ने दम तोड़ दिया, जिससे मरने वालों की संख्या ८० हो गई।

ज़िम्मेदारी

हमले के अगले दिन, इस्लामिक स्टेट ऑफ इराक एंड द लेवेंट ने इसकी जिम्मेदारी ली।  जबकि तालिबान ने हमले की जिम्मेदारी से इनकार कर दिया,   एक प्रवक्ता में कहा कि तालिबान "बमबारी की निंदा करता है"।

प्रतिक्रियाओं

अफगान राष्ट्रपति अशरफ गनी ने  हमले की निंदा की और पीड़ितों और मृत पीड़ित परिवारों के प्रति अपनी संवेदना व्यक्त की,  और शोक का दिन घोषित किया।   
तालिबान ने हमले की जिम्मेदारी से इनकार किया और इसकी निंदा की। समूह के प्रवक्ता जबीउल्लाह मुजाहिद ने एक बयान में कहा कि समूह "विस्फोट की कड़ी निंदा करता है।" काबुल शहर में एक होटल के भीतर नागरिकों को निशाना बनाते हुए, "यह भी जोड़ते हुए कि" महिलाओं और बच्चों सहित नागरिकों के खिलाफ इस तरह के बर्बर जानबूझकर हमले निषिद्ध और अनुचित हैं।"
२२८१ ईसा पूर्व

२२८१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२८१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
भूपेन्द्रनाथ बोस

भूपेन्द्रनाथ बोस (1859 - 1924) अविभाजित बंगाल के कृष्णनगर में एक कायस्थ परिवार में जन्में थे। भूपेन्द्रनाथ की शिक्षा कृष्णनगर और कोलकाता में हुई थी। वे संस्कृत और फारसी के विद्वान थे। छात्र जीवन में ही वे इंग्लैंड और यूरोप की यात्राएं कर चुके थे। कोलकाता से उन्होंने 1881 में एम.ए. और 1883 में वकालत परीक्षा पास की। कोलकाता में वकील के रूप में काम करने के दौरान वे राजनीतिक आन्दोलन की ओर मुड़ गए।
1905 के बंग-भंग के आदेश को रद्द कराने के लिए भूपेन्द्रनाथ बोस 1907 में प्रतिनिधि के रूप में इंग्लैंड गए। 1904 से 1910 तक बंगाल लेजिस्लेटिव कौंसिल के सदस्य के नाते उन्होंने आजादी के लिए आवाज उठाई और राष्ट्रीय आन्दोलन के काम में पूरी तरह जुट गए। वे अखबारों की स्वतंत्रता के पक्षधर थे। 1910 में बने प्रेस एक्ट को स्वीकृति मिलने पर उसका विरोध किया था।
सुरेन्द्रनाथ बनर्जी, बिपिनचन्द्र पाल, बाल गंगाधर तिलक और अब्दुल रसूल उनके समकालीन राजनीतिज्ञ थे, परन्तु वे दादाभाई नौरोजी से सर्वाधिक प्रभावित रहे। उन्होंने 1922 में जिनेवा के अंतरराष्ट्रीय श्रम सम्मेलन में प्रतिनिधि के रूप में हिस्सा लिया।
1923 में वे बंगाल के राज्यपाल की एक्जीक्यूटिव कौंसिल के सदस्य बने। वे शिक्षा के मसलों से करीब से जुड़े रहे और उन्हें राष्ट्रीय संदर्भों में अधिक विकसित और सक्षम बनाने पर बल दिया। 1924 में अवसान के वक्त वे कलकत्ता विश्वविद्यालय के कुलपति के पद पर काम कर रहे थे।
साली

पत्नी की बहन को साली कहा जाता है।
आंद्रा नाडा

आंद्रा नाडा (अंग्रेजी : Andra Nada) एक गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
आंद्रा नाडा गांव के ज्यादातर लोग खेती पर निर्भर करते हैं इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या ३८१  है। यहां कई सरकारी तथा कई निजी (प्राइवेट विद्यालय) भी है।
इंग्लैंड क्रिकेट टीम

इतिहास

सबसे पहली दर्ज घटना जिसमे किसी टीम ने इंग्लैंड के प्रतिनिधित्व का दावा किया हो 9 जुलाई 1739 में हुई जब "ऑल इंग्लैंड" टीम (अखिल इंग्लैंड टीम), जिसमे केंट को छोड के सम्पूर्ण इंग्लैंड से 11 भद्रपुस्र्ष शामिल हुए, ने "अजेय काउंटी" केंट के विरुद्ध मैच खेला और सिर्फ थोडे अन्तर से पराजित हुए।
सन् 1846 में विलियम क्लार्क ने ऑल-इंग्लैंड ग्यारह का गठन किया। इस दस्ते में यकीनन उस समय के सर्वश्रेष्ठ अंग्रेज पेशेवर खिलाड़ियों शामिल थे, इसके साथ-साथ इसमे दो नाममात्र "शौकिया" क्रिकेटर अल्फ्रेड मेन्न और निकोलस फेलिक्स भी थे। ऑल-इंग्लैंड ग्यारह खेलने के आमंत्रणों से प्लावित थी और इसके लिए उसे अपनी प्रतिद्वंद्वी टीमों द्वारा भुगतान भी किया जाता था (जो इसके बदले दर्शकों की बड़ी उपस्थिति कि आशा करती थीं)। बाद के वर्षों के दौरान रेलवे के विकास कि मदद के कारण टीम ने नियमित रूप से ग्रेट ब्रिटेन का दौरा किया, जिसके फलस्वरुप खेल उन क्षेत्रों में भी लोकप्रियता पाने लगा जहां पहले कभी उच्च श्रेणी क्रिकेट नहीं देखा गया था।
शिरोधारा

शिरोधारा, एक प्रकार का आयुर्वेदिक उपचार है जिसमें ललाट (सिर/माथे) पर धीरे-धीरे किसी द्रव की धार गिरायी जाती है। कौन सा द्रव प्रयुक्त होगा, यह इस बात पर निर्भर करता है कि किस रोग का उपचार किया जा रहा है। मुख्यतः कोई तेल (तेलधारा), दूध (क्षीरधारा), छाछ (तक्रधारा), नारियल का पानी, या साधारण जल (जलधारा) प्रयुक्त होते हैं। इसके अलावा जड़ी बूटियों से बने हुए खास तरह के तेल का भी उपयोग किया जाता है।
शिरोधारा के माध्यम से तनाव, अवसाद इत्यादि का उपचार किया जाता है।
हिमालय की गोद में

संक्षेप

सुनील मेहरा (मनोज कुमार) लंदन से अपनी डाक्टरी की पढ़ाई पूरी कर अपनी साथी नीता (शशिकला) के साथ हवाई जहाज़ से भारत वापस आ रहा है कि तभी एक मुसाफ़िर को दिल का दौरा पड़ जाता है। सुनील हवाई जहाज़ के चालक को कहीं नज़दीक ही उतरवाने की सलाह देता है और हवाई जहाज़ हिमालय में एक छोटी सी हवाई पट्टी पर उतार दिया जाता है। सुनील उतर कर आस-पास अस्पताल की तलाश में निकलता है तो उसे लाखन (जयंत) के डाकुओं का गिरोह मिलता है जो उसे लूटकर खाई में फेंक देता है। उस गांव की एक लड़की फुलवा (माला सिन्हा) जब अपनी दोस्तों के साथ कहीं जा रही थी तो उसे ज़ख़्मी हालत में पड़ा हुआ सुनील मिलता है जिसे वह अपने घर ले आती है और गांव के घोघड़ बाबा (कन्हैया लाल) से इलाज करवाती है जो उसे यह सलाह देता है कि अगर वह दवाई खायेगी तो मरीज़ ठीक हो जायेगा। धीरे-धीरे अपने आप सुनील ठीक हो जाता है लेकिन फुलवा इसका श्रेय घोघड़ बाबा को देती है। 

ठीक होने के बाद सुनील वापस शहर चला जाता है और एक दिन फुलवा अपने बापू (डेविड अब्राहम) को लेकर शहर पहुँचती है क्योंकि उसके गांव में भयंकर बीमारी फैली हुयी है। सुनील उसके बापू को ठीक कर देता है और फिर उसे पता चलता है कि उनके गांव में तो कोई डॉक्टर है ही नहीं। सुनील उसके गांव में जाकर एक अस्पताल खोलने का मन बना लेता है तो उसके पिता (डी के सप्रू), जो उस रेंज के डी आय जी हैं उसे सचेत करते हैं कि वह कई सालों से एक डाकू लाखन (जयंत) के पीछे पड़े हैं, इसलिए गांव में वह यह न बताये कि वह किसका बेटा है।

गांव में आकर शुरु में घोघड़ बाबा (कन्हैया लाल) के ग़ुर्गे उसे गांव वालों के सामने बेइज़्ज़त करते हैं लेकिन जैसे ही वह गांव के लोगों का उपचार शुरु करता है तो सब उसके साथ हो लेते हैं। उसकी फ़िक्र में उसके माता-पिता नीता (जिसको उन्होंने सुनील का मंगेतर मान लिया है) को गांव में भेजते हैं कि शायद वह उसको वापस रिझा लाये लेकिन सुनील नीता से भी उसके साथ काम करने का प्रस्ताव रखता है। कुछ दिन तो नीता उसके साथ काम करती है लेकिन वहाँ के बुरे हालात को देखकर नीता वापस चली जाती है और उनका रिश्ता भी टूट जाता है। वह फुलवा से प्रेम भी करने लगता है। फ़िल्म के अंत में सुनील और फुलवा का मिलन दिखाया गया है।
मुन्रिला

अम्बेडकर नगर में भारत के उत्तर प्रदेश राज्य के अन्तर्गत अयाेध्या मण्डल के गाबाद जिले का एक गाँव है।
राघवांक

राघवांक () एक प्रसिद्ध कन्नड कवि थे। उन्होने होयसला राजाओं के आश्रय में साहित्यरचना की। उन्होने कन्नड साहित्य में शतपदी छन्द का प्रयोग करके उसे लोकप्रिय बनाया। हरिश्चन्द्र काव्य उनकी प्रसिद्ध रचना है।
यौन आसनों की सूची

यहाँ मानवों के बीच प्रचलित विभिन्न प्रकार के संभोग एवं रति क्रियाओं का वर्णन किया जायेगा। यौन क्रियाएँ प्रायः उन आसनों से वर्णित की जाती हैं जो इनके दौरान प्रतिभागियों द्वारा अपनायी जाती हैं। इन्हें यौन आसन (सेक्स पोजिशन) कहते हैं। वैसे तो कहा जा सकता है कि यौन आसन असीमित होसकते हैं किन्तु उनमें से कुछ अधिक प्रचलित हैं।
महाबोधिवंश

बोधिवंश या महाबोधिवंश संस्कृतनिष्ट पालि में रचित एक गद्यात्मक काव्य है जिसकी रचना ९८० ई के आसपास सिंहल द्वीप के राजा महिन्द चतुर्थ के राज्यकाल में उपतिस्स ने किया था।
२००५ कश्मीर भूकम्प

भूकम्प

इस भूकम्प का क्षणिक परिमाण परिमाप ७.६ था और इसमें लगभग ८०,००० लोगों की मृत्यु हुई और २८ लाख लोग बेघर हो गए, जो अधिकांश पाकिस्तान-नियंत्रित क्षेत्रों में थे। इस क्षेत्र में दो भौगोलिक तख़्तों (यूरेशियाई तख़्ता और भारतीय तख़्ता) का टकराव जारी है, जिस कारणवश यहाँ समय-समय पर भूकम्प आते रहते हैं और यही इस भूकम्प का कारण भी था।
ग्वालियर जंक्शन रेलवे स्टेशन

जंक्शन

ग्वालियर जंक्शन 4 महानगरों सहित देश के सभी हिस्सों में ट्रेन सेवाओं के माध्यम से अच्छी तरह से जुड़ा हुआ है। मुंबई, पुणे, दिल्ली, कोलकाता (हावड़ा), चेन्नई, उज्जैन, हैदराबाद, तिरुवनंतपुरम, एर्नाकुलम (कोच्चि), इंदौर, अहमदाबाद, जबलपुर, जम्मू, लखनऊ, भोपाल, बैंगलोर, जयपुर, उदयपुर, देहरादून और अन्य प्रमुख शहर के लिए सीधी ट्रेनें हैं। ग्वालियर सबसे महत्वपूर्ण और लंबी दूरी की ट्रेनों में सेवा देने वाला मुख्य स्टेशन है। शहर की सीमा के भीतर दो अन्य स्टेशन हैं, जिनका नाम बिरला नगर, सिथौली, ग्वालियर पश्चिम में स्थित रायरू, भद्रोली, नौगांव, संदलपुर है। ये स्टेशन अन्य स्टेशनों से जुड़ते हैं और ग्वालियर को आसपास के शहरों और गाँवों से जोड़ने वाली छोटी दूरी की ट्रेनों की सेवा भी देते हैं।
शहर के भीतर अन्य छोटी लाइन (नैरो-गेज) स्टेशन हैं, जिनका नाम घोसीपुरा, मोतीझील, मिलवाली है। ग्वालियर जंक्शन भारत में दिल्ली और मुंबई के बीच सबसे लंबी कार्यात्मक बडी लाइन (ब्रॉड-गेज) पर स्थित है।
परमाणु बीमा पूल

परिचय

परमाणु ऊर्जा विभाग (डीएई) द्वारा भारत परमाणु बीमा पूल का शुभारंभ किया गया है।

विस्तार

परमाणु ऊर्जा विभाग (डीएई) ने 12 जून 2015 को भारतीय परमाणु बीमा पूल (आइएनआईपी) का शुभारम्भ किया।
आइएनआईपी परमाणु उर्जा जोखिम हस्तांतरण के अंतर्गत विश्व का 27वां बीमा पूल बन गया है, इस श्रेणी में फ्रांस, रूस, दक्षिण अफ्रीका तथा अमेरिका जैसे देश शामिल हैं।

भारतीय परमाणु बीमा पूल (आइएनआईपी)

यह पूल परमाणु ऑपरेटरों और आपूर्तिकर्ताओं के दायित्व के जोखिम को परमाणु क्षति के नागरिक दायित्व की धारा 6 (2) तथा धारा (17) के तहत कवर करेगा।
यह तीन प्रकार की नीतियों पर कार्य करता है, ऑपरेटरों के लिए पॉलिसी, प्रमुख आपूर्तिकर्ताओं के लिए पॉलिसी तथा प्रमुख आपूर्तिकर्ताओं के अतिरिक्त अन्य आपूर्तिकर्ताओं के लिए पॉलिसी।
प्रीमियम का मूल्य जोखिम की संभावनाओं, हानि के आकलन तथा उस क्षेत्र के आस-पास रह रहे लोगों की मौजूदगी पर निर्भर करेगा।
इसकी देखरेख भारतीय साधारण बीमा निगम (जीआईसी आरई) द्वारा की जाएगी, यह भारत की एकमात्र पुनर्बीमा कंपनी है।
कुल निधि 1500 करोड़ रूपए में जीआईसी आरई तथा अन्य चार सार्वजनिक क्षेत्र के उपक्रमों (पीएसयू) न्यू इंडिया, ओरिएंटल इंश्योरेंस, नेशनल इंश्योरेंस तथा यूनाइटेड इंडिया इंश्योरेंस का निवेश 750 करोड़ है। इसमें ब्रिटिश परमाणु बीमा पूल ने भी 500 करोड़ रुपए का निवेश किया है।
यह राशि अधिनियम के प्रावधान के अनुसार ऑपरेटर को अधिकतम 1500 करोड़ रुपए की देयता प्रदान करता है।
यह हॉट ज़ोन (रेडिएशन तथा परमाणु सयंत्र) तथा कोल्ड ज़ोन (रिएक्टर के बाहर का क्षेत्र) के लिए बीमा कवर प्रदान करेगा। अभी भारत में केवल उन्हीं क्षेत्रों के लिए बीमा सुविधा प्राप्त है जो सयंत्रों तथा रेडिएशन क्षेत्र के बाहर स्थित हैं।
द लंच बॉक्स

पटकथा

फ़िल्म मुम्बई आधारित है और मुम्बई की डब्बावाला (लंच बॉक्स सेवा) की गलती से आरम्भ हुई जो एक युवा महिला और रिटायरमेंट की दहलीज पर खड़ा एक व्यक्ति'लंच बॉक्स' के जरिए एक दूसरे को जान पाते हैं और प्यार कर बैठते हैं की कहानी को दिखाया गया है। इला (निमरत कौर) एक गृहणी है और उसकी एक छोटी बेटी है। उसके पति (नकुल वैद्य) के विवाहेतर सम्बंध हैं। उसका पति हमेशा अपने मोबाइल से चिपका रहता है। अपने पति के लिए बेहतरीन भोजन बना कार्यालय भेजकर वह उसका प्यार पाने की कोशिश करती है। साजन फर्नांडीज़ (इरफ़ान ख़ान) सरकारी कार्यालय का एक कर्मचारी है। उनकी पत्नी का निधन हो चुका है और वो अपने कार्यालय में डब्बावाला (टिफिन सर्विस) से भोजन मंगवाते हैं। एक दिन डिब्बावाले की ग़लती से, श्रीमती इला के पति का डिब्बा जो कि इला ने खुद बनाया था साजन के पास पहुँच जाता है और साजन का डिब्बा इला के पति को। पहली बार टिफिन बदलने के बाद डिब्बेवाले को अपनी इस गलती का कभी पता ही नहीं चलता और दोनों के टिफिन रोज बदलते रहते हैं। पहले दिन टिफिन बदलने के बाद इला अगले दिन डिब्बे में हाथ से लिखा हुआ एक नोट रखती है। साजन उस पत्र का जवाब देता है और इस तरह दोनो के बीच बिना मिले बातचीत का सिलसिला शुरू हो जाता है। वे हर मसले पर बात करते हैं यहाँ तक कि इला फर्नांडीज को अपने पति के विवाहेतर संबंधों के बारे में भी बता देती है। एक दिन इला फर्नांडीज को लिखके भेजती है की वह भूटान जाना चाहती है। फर्नांडीस उसे लिखकर भेजता है की क्या वह भी उसके साथ जा सकता है। इसके बाद इला लिख कर उत्तर देती है की वह एक अजनबी के साथ कैसे जा सकती है। फिर, एक दिन इला और फर्नांडीज मिलने का फैसला करते हैं। दोनों एक रेस्तरां में आने को तैयार हो जाते है लेकिन फर्नांडीस वहाँ पर नहीं आता | इला अगले दिन उसे खाली डब्बा भेजती है। साजन फर्नांडीस उसे लिखकर भेजता है की वह वहाँ पर आया था लेकिन उससे मिला नहीं क्योकि वह अब इला की तुलना में वृद्ध हो गया है। वह उसे इस सब को छोडकर आगे बढ़ जाने को कहता है। एक दिन इला को फर्नांडीस के काम करने की जगह का पता चल जाता है लेकिन वहाँ उसे पता चलता है कि फर्नांडीस उस नौकरी को छोड कर नासिक चला गया है। फिल्म के अंत में साजन नासिक से वापस आ जाता है और इला की खोज करता है और पृष्ठभूमि में डब्बेवालो का गाना बज रहा होता है।
जस्टिन पासेक

जस्टिन पासेक (जन्म 27 अगस्त 1979) पनामा की एक मॉडल एवं वर्ष २००२ की मिस यूनीवर्स हैं। २००२ में पहले ओक्साना फ़ेदरोवा को मिस यूनीवर्स चुना गया था पर बाद में यह पदवी ओक्साना से छीनकर जस्टिन पासेक को दे दी गई।

परिवार एवं वयक्तिगत जीवन

योस्तिन लिसेट पासेक पातिनो का जन्म खारकोव, यूक्रेन में पोलिश पिता एवं पनामा की रहने वाली माँ के हुआ था। इनका बचपन पोलैंड के गाँव Wużuczyn में गुजरा। माँ की रसायन शास्त्र की शिक्षा पूरी होने के बाद वह पनामा चली गईं।
वाशिंगटन विश्वविद्यालय

वाशिंगटन विश्वविद्यालय संयुक्त राज्य के सेंट लुइस उपनगर में स्थित एक निजी विश्वविद्यालय है। इस विश्वविद्यालय की स्थापना सन् १८५३ ईस्वी में अमेरिकी राष्ट्रपति जॉर्ज वाशिंगटन के नाम पर हुई थी। वाशिंगटन विश्वविद्यालय में संयुक्त राज्य के समस्त ५0 राज्यों और ११0 से अधिक देशों के छात्र और अध्यापक शामिल हैं। इस विश्वविद्यालय से २२ नोबेल पुरस्कार विजेताओं का संबंध रहा है।
खैरीकलां

खैरीकलां भारत देश के मध्य प्रदेश राज्य के नरसिंहपुर जिले की गाडरवारा तहसील में एक गाँव है। यह गाँव बोहानी राजस्व निगम मण्डल के पटवारी हल्का अटठायसा के अंतर्गत आता है। इस गांव का थाना और डाकघर पलोहा बड़ा है।

जनसंख्या

वर्ष 2011 के जनगणना आँकड़ों खैरीकलाँ की कुल जनसंख्या 1,279 थी।
लॉर्ड लिटन

लार्ड लिटन भारत का वाइसराय था। उसको ब्रिटिश भारत का सबसे अधिक प्रतिक्रियावादी गवर्नर जनरल माना गया है। उसका उद्देश्य उभरती भारतीय राष्ट्रवाद की भावना का दमन करना था।

परिचय

वह अप्रैल, १८७६ में वाइसरॉय होकर भारत आया और सन् १८८० तक इस पद पर काम करता रहा। लिटन के वाइसरॉय नियक्त होने पर बहुत लोगों को आश्चर्य हो रहा था क्योंकि उसे शासन का कोई विशेष अनुभव नहीं था, यद्यपि अपनी नीतिज्ञता का पचिय वह कई बार दे चुका था। वह अंग्रेजी भाषा का अच्छा विद्वान् था। इंग्लैंड के प्रधानमंत्री बीकंसफ़ील्ड ने लिटन को मध्य एशिया की जटिल समस्या को सुलझाने के लिए विशेष रूप से भारत भेजा था। सन् १८७७ में लिटन ने दिल्ली में एक विशाल दरबार किया जिसमें विक्टोरिया को 'भारत की साम्राज्ञी' घोषित किया गया। इसी समय दक्षिण में भीषण अकाल था जिसमें लाखों व्यक्ति भूखों मर गए। पश्चिमोत्तर प्रांत तथा मध्य प्रांत में भी खाद्यान्न की कमी थी। भारतीयों के इस दारुण दु:ख को दूर करने के लिए लिटन ने कुछ प्रयत्न अवश्य किया पर ऐसे कष्ट के समय दिल्ली दरबार में लाखों रुपया उड़ाना तथा अन्नंद मनाना लोगों को पंसद नहीं आया।
इसके अतिरिक्त, सरकार की नीति से भारतीय जनता असंतुष्ट थी। भारतीय समाचापत्रों में सरकार की कटु आलोचना हो रही थी। सन् १८७८ में लिटन ने वर्नाक्युलर-प्रेस-ऐक्ट पास कर दिया जिसके द्वारा देशी भाषाओं में प्रकाशित होनेवाले समाचारपत्रों पर कुछ प्रतिबंध लगा दिए गए और उनकी स्वतंत्रता छिन गई। मध्य एशिया की समस्या सुलझने के बजाय और उलझ गई। लिटन ने जिस नीति से काम लिया उसका फल हुआ सन् १८७८ का द्वितीय अफ़गानन युद्ध। युद्ध के फलस्वरूप अफ़गानिस्तान छिन्न भिन्न हो गया। लिटन की अफ़गान नीति की हर तरफ से तीव्र आलोचना की गई। उसका मुख्य आलोचक ग्लैड्सटन था जो बाद में प्रधानमंत्री हो गया, तभी लिटन को अपना पद छोड़ना पड़ा।
अमीना जे. मोहम्मद

प्रारंभिक जीवन

अमीना मोहम्मद का जन्म 1961 ईस्वी में गोम्बे राज्य, उत्तर-पूर्वी नाइजीरिया में हुआ था और अमीना अपने माता-पिता की पांच बेटियों में सबसे बड़ी है।
रामानुजन प्रगत गणित अध्ययन संस्थान

रामानुजन प्रगत गणित अध्ययन संस्थान (Ramanujan Institute for Advanced Study in Mathematics (RIASM)) वस्तुतः मद्रास विश्वविद्यालय का गणित का विभाग है। इसका यह नाम सन १९६७ में स्वीकार किया गया था।
जगन्नाथ प्रसाद चौबे 'वनमाली'

जगन्नाथ प्रसाद चौबे 'वनमाली' (१९१२ आगरा -१९७६ (भोपाल) हिन्दी साहित्यकार थे। वे चालीस से साठ के दशक के बीच हिंदी के कथा जगत के एक महत्वपूर्ण हस्ताक्षर थे। उन्होंने करीब सौ से ऊपर कहानियाँ, व्यंग्य लेख एवं निबंध लिखे।
1934 में उनकी पहली कहानी "जिल्दसाज" कलकत्ते से निकलने वाले ‘विश्वमित्र‘ मासिक में छपी और उसके बाद लगभग पच्चीस वर्षो तक वे प्रतिष्ठित साहित्यक पत्र पत्रिकाओं 'सरस्वती', ‘कहानी‘, ‘विश्वमित्र‘, 'विशाल भारत' ‘लोकमित्र‘, ‘भारती‘, ‘माया‘, ‘माधुरी‘ आदि में नियमित रूप से प्रकाशित होते रहे अनुभूति की तीव्रता, कहानी में नाटकीय प्रभाव, सूक्ष्म मनोवैज्ञानिक समझ और विश्लेषण की क्षमता के कारण उनकी कहानियों को व्यापक पाठक वर्ग और आलोचकों, दोनों से ही सराहना प्राप्त हुई।
आचार्य नंददुलारे वाजपेयी ने अपने श्रेष्ठ कहानियों के संकलन में उनकी कहानी ‘आदमी और कुत्ता‘ को स्थान दिया था, करीब बीस वर्षो तक मध्य प्रदेश के अनेक विद्यालयों, महाविद्यालयों में वनमाली जी की कहानियाँ पढाई जाती रहीं। कक्षा साहित्य के अलावा उनके व्यंग्य निबंध भी खासे चर्चित रहे है, आकाशवाणी इंदौर से उनकी कहानियों नियमित रूप से प्रसारित होती रही।
कक्षा साहित्य के अतिरिक्त ‘वनमाली‘ जी का शिक्षा के क्षेत्र में उल्लेखनीय योगदान रहा। वे मध्य प्रदेश के अग्रगण्य शिक्षाविदों में थे। शिक्षक, प्रधानाध्यापक एवं उपसंचालक के रूप में उन्होंने बिलासपुर, खंडवा और भोपाल में कार्य किया और इस बीच अपनी पुस्तकों के माध्यम से, शालाओं और शिक्षक विधियों में नवाचार के कारण और राष्ट्रीय शैक्षिक अनुसंधान परिषद् की समिति के सदस्य के रूप में शिक्षा जगत में उन्होंने महत्वपूर्ण जगह बनाई। 1962 में डॉ सर्वपल्ली राधाकृष्णन के हाथों उन्हें राष्ट्रपति पुरस्कार से विभूषित किया गया।
मा चंग यिंग

मा चंग यिंग चीन मे एक मुखिया था जळि 20th शताब्दी मैं। मुस्सल्मान था और मा परिवार सेना तो belong किया|
अलुमनीपोरटाल डॉएचलैंड

कर्त्टव्य और लक्ष्य

इस अलुमनीपोरटाल से जर्मन- अलुमनी के साथ जर्मनी के साथ कनटैक्ट में रहा जा सकता है। आप एक दुसरे के साथ, जर्मनों के साथ और इनटरनैशनल औरगेनाईजेशनों, कम्पनीयों, सकुलों और अलुमनी नैटवर्क के साथ अपने कनटैक्ट पैदा कर सकते हैं और अपनी स्थान बना सकते हैं। इस पोरटल की प्रस्ताव में इनटरनैशनल जौब- और जौब ऐक्सचेन्ज, मजीद कोरसों के बारे में जानकारी और संसार के प्रदर्शनों, एक सम्पादक विभाग के साथ साथ कलचर, सोसाईटी, तालीम, साइन्स और रिसर्च और इकौनोमी, एक रुबरिक जर्मन बाषा जर्मनों की पेशकश के साथ इसी तरहां एक कौमियूनिटी भी शामिल हैं। यह अलुमनीपोरटाल सब अलुमनीयों के लिए ओपन है, इस से आजाद है, कि कोई जर्मनी में रहने के साथ साथ किसी जर्मन औरगेनाईजेशन से हैलप लेता है या खुद को खुद ही सपोरट करता है।
इस दूर दुर तक फैले पुये कौनटैक्ट नैटवर्क से इस में शामिल औरगेनाईजेशनें अपने अलुमनी काम को सुधार सकती हैं। इस के इलावा जर्मन अलुमनी की युग्यता जो कौमर्शिअल टीमवर्क के लिए हैं, को भी सुधारा ग्या है। इस लिए अलुमनी को एक कम्पनी के तौर तर पोरटल के कोवर्कर, ऐक्सपर्ट या पार्टनर मेल के लिए अछा सम्झते हैं।

इतिहास

अलुमनी कार्य, जो एक पढे लिखे और टरेंड सदस्य का काम है, कानूनी तौर पर तुरंत हर एक हैलप करने वाली औरगेनाईजेशनों में हो सकता है। अंदाजे से 80 परसैन्ट विदेश के पढे लिखे सदस्यों, इस का अरथ यह है, कि तकरीवन 14.000 सदस्ये हर साल, अपनी तालीम या अपना वर्क पर्मिट का खर्चा खुद से उठाते हैं (फरी मूवर)। इस अलुमनी के साथ कनटैक्ट बनाने के लिए अभी तक कुछ इनवेस्टीगेशन होना जरूरी थी।
इस समकालीन अवस्था के कारण जर्मन अलुमनीपोरटल वजूद में आया है। यह इस किसम का एक ही पोरटल है, जो जर्मन अलुमनी कार्य को एक रूप करता है और प्रकार का गुण और जर्मन अलुमनी की शकित को एक साथ मलाता है – अलुमनी के लिए खुद, और इस की सहायता करने वाली औरगेनाईजेशनें और सारी दुसरी जर्मन कम्पनीयों और औरगेनाईजेशनों के लिए, जिन को सारे संसार में कनटैक्ट सदस्यों और कर्मचारीयों की जरुरत है, पुरी करता है। अभी तक इस साईट के लिए 32.000 से जिआदा यूजर जो 184 देशों से हैं रजिसटरड हैं (सटेन्ड: जूलाई 2011).[2]।

बनावट

अलुमनीपोरटल जर्मनी के मैन विरामों में एक आन लाईन कौमियुनिटी है। ईस को प्रायोग करने के लिए अपनी रजिसट्रेशन करना जरूरी है। अलुमनी इस सोशल नैटवर्क से आप के एक दुसरे के साथ और औरगेनाईजेशनों और कम्पनियों के साथ संबन्ध पैदा सकती है और इनहैं प्रतिपादन कर सकती है। इस के इलावा यह भी मुमकिन है, कि इस अलुमनीपोरटल बलाग के फरेम में रिह कर इसे चला भी सकती है।
बुहत से विभाग में „जानकारी „ के लिए यह एक राह है जिस में यूजर के लिए अलग अलग प्रकार का चुनाव है और कौमियुनिटी के लिए विषयक प्रभाव है। इस में एक इनटरनैशनल जौब – और जौब की मारकीट है, एक प्रैजैंटेशन केलैंडर, जर्मन भाषा की सारी जौब, अलग अलग फील्ड में कोर्स करने की पेशकश और ऐडीटोरिअल जौब और मजीद कौमर्स, साईन्स, रीसर्च और कलचर के बारे में भी जानकारी मौजूद है। कम्पनीआं और संसथायें अपने जौब और खाली वेकैंसीयों की पेशकश जौब बुरस में देते हैं और इसे उमीदवार डेटा बैंक में से आदमी के नाम या जगा के नाम से तलाश किआ जा सकता है, प्रैजैंटेशनों के बारे में बताया जाता है या कनटैक्ट परसन और माहर तलाश किए जाते हैं।
यह जर्मनी के अलुमनीपोरटल के बारे में पेशकश जर्मन और अंग्राजी वरशन में पेश की गई है। कौमियुनिटी में बात चीत के लिए किसी भी भाषा का चुनाव किआ जा सकता है।
अक्षर

भाषाविज्ञान में 'अक्षर' या शब्दांश (अंग्रेज़ी: syllable सिलाबल) ध्वनियों की संगठित इकाई को कहते हैं। किसी भी शब्द को अंशों में तोड़कर बोला जा सकता है और शब्दांश शब्द के वह अंश होते हैं जिन्हें और ज़्यादा छोटा नहीं बनाया जा सकता वरना शब्द की ध्वनियाँ बदल जाती हैं।
उदाहरणतः 'अचानक' शब्द के तीन शब्दांश हैं - 'अ', 'चा' और 'नक'। यदि रुक-रुक कर 'अ-चा-नक' बोला जाये तो शब्द के तीनों शब्दांश खंडित रूप से देखे जा सकते हैं लेकिन शब्द का उच्चारण सुनने में सही प्रतीत होता है। अगर 'नक' को आगे तोड़ा जाए तो शब्द की ध्वनियाँ ग़लत हो जातीं हैं - 'अ-चा-न-क'. इस शब्द को 'अ-चान-क' भी नहीं बोला जाता क्योंकि इस से भी उच्चारण ग़लत हो जाता है।
कुछ छोटे शब्दों में एक ही शब्दांश होता है, जैसे 'में', 'कान', 'हाथ', 'चल' और 'जा'. कुछ शब्दों में दो शब्दांश होते हैं, जैसे 'चलकर' ('चल-कर'), खाना ('खा-ना'), रुमाल ('रु-माल') और सब्ज़ी ('सब-ज़ी')। कुछ में तीन या उस से भी अधिक शब्दांश होते हैं, जैसे 'महत्त्वपूर्ण' ('म-हत्व-पूर्ण') और 'अंतर्राष्ट्रीय' ('अंत-अर-राष-ट्रीय')।

शब्दांशों का ढांचा

किसी भी शब्दांश में एक 'शब्दांश केंद्र' होता है, जो हमेशा स्वर वर्ण ही होता है और उसके इर्द-गिर्द अन्य वर्ण मिलते हैं जो व्यंजन भी हो सकते हैं और स्वर भी. 'कान' शब्दांश का शब्दांश केंद्र 'आ' का स्वर है जिससे पहले 'क' और बाद में 'न' के वर्ण आते हैं।
केतन देसाई

डॉ॰ केतन देसाई वर्ल्ड मेडिकल एसोसिएशन के अध्यक्ष हैं। उनका निर्वाचन 19-22 अक्टूबर, 2016 के मध्य ताईपेई (ताईवान) में हुए वर्ल्ड मेडिकल एसोसिएशन की वार्षिक आम सभा में किया गया। वे वर्ष 2016-17 तक वर्ल्ड मेडिकल एसोसिएशन के अध्यक्ष रहेंगे। वे भारतीय चिकित्सा परिषद तथा इंडियन मेडिकल एसोसिएशन के पूर्व अध्यक्ष भी रह चुके हैं। वर्तमान में वे बी.जे. मेडिकल कॉलेज अहमदाबाद में में यूरोलॉजी विभाग के प्रमुख हैं।वर्तमान में वे गुजरात मेडिकल काउंसिल के सदस्य है।
भारतीय दण्ड संहिता धारा २

भारतीय दण्ड संहिता की धारा २ इस बारे में है कि ऐसा कोई भी व्यक्ति जिंसने की कोई भी अपराध किया है व भारत में इसके लिए दोषी पाया जाता है उसे इस संहिता व इसकी धाराओं के अनुसार सजा दी जा सकेगी.
१९९३ ईसा पूर्व

१९९३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९९३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।